[image: image1.png]ROMANIA




Parlamentul României

Camera Deputaţilor
PAGE  

	COMISIA PENTRU MUNCĂ ŞI PROTECŢIE SOCIALĂ


	Bucureşti,
	23 noiembrie 2010

	Nr.
	27/588


R A P O R T

asupra propunerii legislative privind reglementarea unor măsuri de stimulare a angajatorilor care încadrează în muncă persoane disponibilizate din sistemul bugetar
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 473 din 14 septembrie 2010, cu dezbaterea pe fond, în procedură obişnuită, a propunerii legislative privind reglementarea unor măsuri de stimulare a angajatorilor care încadrează în muncă persoane disponibilizate din sistemul bugetar.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.242/16.03.2010)

· avizul negativ al Comisiei pentru buget, finanţe şi bănci (nr.22/430/12.10.2010)

· avizul negativ al Comisiei juridice, de disciplină şi imunităţi (nr.31/778/30.09.2010)

· avizul favorabil al Comisiei pentru egalitatea de şanse pentru femei şi bărbaţi (nr.37/707/29.09.2010)

· punctul de vedere negativ al Guvernului (nr.1243/10.05.2010).

Propunerea legislativă are ca obiect reglementarea unor măsuri de stimulare a angajatorilor care încadrează în muncă persoane disponibilizate din sistemul bugetar, în sensul ca angajatorii să beneficieze de o subvenţie de la bugetul asigurărilor sociale de stat echivalentă cu contravaloarea indemnizaţiei de şomaj care s-ar fi cuvenit fiecărui şomer, calculată la data angajării acestuia. 

Comisia propune Plenului Camerei Deputaţilor adoptarea propunerii legislative cu amendamente, pentru corelare cu normele legale în vigoare şi pentru creşterea şanselor de ocupare a persoanelor în căutarea unui loc de muncă.

Propunerea legislativă face parte din categoria legilor organice, conform prevederilor art.73 alin.(3)  din Constituţia României, republicată.

La dezbaterile care au avut loc în şedinţa comisiei din 17 noiembrie 2010 a participat, în conformitate cu prevederile art.55 din Regulamentul Camerei Deputaţilor, doamna Simona Bordeianu, director în cadrul Ministerului Muncii, Familiei şi Protecţiei Sociale.
La lucrările comisiei au fost prezenţi 21 deputaţi, din totalul de 22 membri ai comisiei.

Raportul comisiei a fost adoptat cu majoritate de voturi (2 voturi împotrivă şi 4 abţineri).

Propunerea legislativă a fost respinsă de Senat în şedinţa din 6 septembrie 2010.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


În urma dezbaterilor, Comisia propune adoptarea cu modificări a propunerii legislative, după cum urmează: 

Amendamente admise:
În urma dezbaterilor, Comisia propune adoptarea propunerii legislative cu următoarele amendamente:

	Nr. crt.
	Text iniţial
	Text propus de Comisie

(autorul amendamentului)
	Motivarea

amendamentelor propuse

	1. 
	Titlul legii

Lege privind reglementarea unor măsuri de stimulare a angajatorilor care încadrează în muncă persoane disponibilizate din sistemul bugetar


	Nemodificat 
	

	2. 
	Art.I. - (1) Angajatorii care încadrează în muncă şomeri proveniţi din rândul salariaţilor disponibilizaţi din sistemul bugetar beneficiază de o subvenţie de la bugetul asigurărilor sociale de stat echivalentă cu contravaloarea indemnizaţiei de şomaj care  s-ar fi cuvenit fiecărui şomer astfel angajat, calculată de la data angajării acestuia.


	Art.I devine art.1.
Alin.(1) nemodificat 
	Pentru respectarea normelor de tehnică legislativă.

	3. 
	Art.I alin.(2)

(2) Prevederile alin. (1) se aplică angajatorilor care încadrează în muncă şomeri cu un salariu net mai mare sau egal decât indemnizaţia de şomaj la care acesta ar fi fost îndreptăţit.

	Alin.(2) se elimină.

Autori: domnii deputaţi Ioan Cindrea şi Victor Paul Dobre


	Pentru evitarea unor discriminări.

	4. 
	Art.I alin.(3)
(3) Subvenţia prevăzută la alin. (1) se virează lunar către angajator de către agenţiile judeţene de ocupare a forţei de muncă, pe o perioadă echivalentă cu intervalul de timp în care şomerul ar fi beneficiat de indemnizaţie de şomaj.

	Alin.(3) devine alin.(2) în următoarea reformulare:
(2) Subvenţia prevăzută la alin. (1) se deduce, în condiţiile legii, din suma datorată lunar de către angajator şi salariaţi pentru contribuţiile la bugetul asigurărilor pentru şomaj.

Autori: domnii deputaţi Ioan Cindrea şi Victor Paul Dobre


	Pentru corelare cu normele legale în vigoare.

	5. 
	Alin.I alin.(4)-(5)

(4) Angajatorii care încadrează şomeri în condiţiile prevăzute de alin.(1) au obligaţia să menţină raporturile de muncă sau de serviciu ale acestora pentru o perioadă reprezentând dublul intervalului de timp în care persoana disponibilizată ar fi beneficiat de indemnizaţie de şomaj. 

(5) Măsurile de stimulare prevăzute la alin.(1) nu se acordă pe perioadele în care raporturile de muncă sau de serviciu sunt suspendate.


	Alin.(4) devine alin.(3) nemodificat 
Alin.(5) devine alin.(4) nemodificat
	

	6. 
	Art.I alin.(6)

(6) Angajatorii care încetează raporturile de muncă sau de serviciu anterior termenului prevăzut la alin.(4), sunt obligaţi să restituie, în totalitate, agenţiilor pentru ocuparea forţei de muncă sumele încasate pentru fiecare şomer angajat în condiţiile alin. (1) plus dobânda de referinţă a Băncii Naţionale a României în vigoare la data încetării raporturilor de muncă sau de serviciu, dacă încetarea acestora a avut loc din motive neimputabile angajatului.


	Alin.(6) devine alin.(5) în următoarea reformulare:

(6) Angajatorii care încetează raporturile de muncă sau de serviciu anterior termenului prevăzut la alin.(3), sunt obligaţi să restituie, în totalitate, agenţiilor pentru ocuparea forţei de muncă sumele încasate pentru fiecare şomer angajat în condiţiile alin.(1) plus dobânda de referinţă a Băncii Naţionale a României în vigoare la data încetării raporturilor de muncă sau de serviciu, dacă încetarea acestora a avut loc din motive neimputabile angajatului.

Autori: domnii deputaţi Victor Paul Dobre şi Ioan Cindrea


	Pentru o trimitere corectă.

	7. 
	Art.II. - (1) În termen de 30 de zile de la intrarea în vigoare a prezentei legi, Ministerul Muncii, Familiei şi Protecţiei Sociale va elabora norme metodologice de aplicare, pe care le va supune spre aprobare Guvernului.


	Art.II alin.(1) devine art.2.

Autori: domnii deputaţi Victor Paul Dobre şi Ioan Cindrea


	Pentru respectarea normelor de tehnică legislativă 

	8. 
	Art.II alin.(2)

(2) Prin prezenta lege, Ministerul Muncii, Familiei şi Protecţiei Sociale este autorizat să opereze transferuri în execuţia sa bugetară de la fondul asigurărilor de şomaj către angajatorii care se încadrează în prevederile art. I, alin. (1). Ministerul Muncii, Familiei şi Protecţiei Sociale este obligat să raporteze Ministerului Finanţelor Publice aceste modificări atât distinct, cât şi prin evidenţierea în situaţiile financiare trimestriale, respectiv anuale.


	Art.II alin.(2) devine art.3 în următoarea reformulare:

Art.3. – Prin prezenta lege, Ministerul Muncii, Familiei şi Protecţiei Sociale este autorizat să opereze transferuri în execuţia sa bugetară de la fondul asigurărilor de şomaj către angajatorii care se încadrează în prevederile art.1 alin.(1).  Ministerul Muncii, Familiei şi Protecţiei Sociale este obligat să raporteze Ministerului Finanţelor Publice aceste modificări atât distinct, cât şi prin evidenţierea în situaţiile financiare trimestriale, respectiv anuale.

Autori: domnii deputaţi Victor Paul Dobre şi Ioan Cindrea


	Pentru respectarea normelor de tehnică legislativă.

Pentru o trimitere corectă.






PREŞEDINTE,







SECRETAR,




Victor Paul Dobre






Kerekes Karoly

Întocmit,
Consilier parlamentar Elena ANGHEL

